Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: Az egészségügyi miniszter 13/1987. (VIII. 19.) EüM rendelete a gyógyszerkészítmények törzskönyvezéséről és a
Paragraph Index: 143

2. Hatáskör és érvényességi kör 2.1. A jelen szektormelléklet rendelkezései minden olyan emberi felhasználásra kerülő gyógyszerekre és készítményre kiterjednek, amelyeket ipari úton állítanak elő Magyarországon és az Európai Közösségben, és amelyekre az Európai Közösség GMP követelményei vonatkoznak. 2.2. A jelen szektormelléklet hatálya alá tartozó gyógyszerek esetében mindegyik Fél köteles elismerni a másik Fél illetékes ellenőrző szolgálatai által végzett ellenőrzések eredményeit és a másik Fél illetékes hatóságai által adott vonatkozó gyártási engedélyeket. 2.3. Ezenkívül az egyes tételek specifikációknak való megfelelőségéről a gyártó által kiállított tanúsítványt a másik Félnek import esetén ismételt ellenőrzés nélkül el kell ismernie.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes